cyanic-selkie/wikianc huggingface dataset:
მაჩეს რაიონი
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
პროგრესული როკის ქრონოლოგია (1970–1979)
აქ წარმოდგენილია 1970 - 1979 წლების მოვლენები პროგრესული როკის ჟანრში და მის ქვეჟანრებში. მოცემულ სიაში შეტანილია ამ ათწლეულის მუსიკოსები, ალბომები და მოვლენები.
ლიტერატურა
კატეგორია:პროგრესული როკი
Спіс гуртоў і асобных выканаўцаў прагрэсіўнага рока Progressiv rock-musikere Timeline of progressive rock (1970–79) es:Anexo:Músicos de rock progresivo Lijst van progressieve rockbands
თინათინ ქუთათელაძე
თინათინ კონსტანტინეს ასული ქუთათელაძე (დ. 1910, ქუთაისი — გ. 1996) — ერთ-ერთი პირველი ქართველი ინჟინერ-მშენებელი ქალი. საქართველოს სსრ-ის დამსახურებული ინჟინერი (1960), სსრკ მინისტრთა საბჭოს პრემიის ლაურეატი 1982 წელი საქართველოს სახელმწიფო პრემიის ლაურეატი მეცნიერულ და ტექნიკურ დარგში 1987 წელი.
ბიოგრაფია
1932 წელს დაამთავრა საქართველოს საინჟინრო-სამშენებლო ინსტიტუტი. 1933 წლიდან მუშაობდა „კვებპროექტში“, „ახალმშენის“ სამშენებლო ტრესტის სამუშაოთა მწარმოებლად, „თბილმშენის“ სამშენებლო ტრესტის კანტორის უფროსად სსრკ-გერმანიის ომამდე იყო თბილისის საავიაციო ქარხნის მშენებლობის ჯერ სამშენებლო უბნის შემდეგ კი საწარმოო-ტექნიკური განყოფილების ხელმძღვანელი 1944-1947 წლებში ტრესტ „თბილმშენის“ მთის ინჟინერი და მმართველი. პირველი მოადგილე. 1947-1951 წლებში მუშაობდა თბილისის სტალინის სახელობის რაისაბჭოს აღმასკომის თავმჯდომარედ. 1951-1952 წლებში მსუბუქი მრეწველობის მინისტრის მოადგილედ მშენებლობის დარგში; თბილისის პარტიის საქალაქო კომიტეტში ხელმძღვანელობდა მშენებლობისა და საქალაქო მეურნეობის განყოფილებას: 1953–1958 წლებში იყო თბილისის მშრომელთა დეპუტატების საქალაქო საბჭოს აღმასკომის თავმჯდომარისრის მოადგილე, 1958 წლიდან -საქართველოს მშენებლობის სახელმწიფო კომიტეტის თავმჯდომარის პირველი მოადგილე. მიღებული აქვს სახელმწიფო ჯილდოები, მ. შ. ღირსების ორდენი 1995 წელს. დაკრძალულია საბურთალოს პანთეონში.
რესურსები ინტერნეტში
კატეგორია:დაბადებული 1910 კატეგორია:გარდაცვლილი 1996 კატეგორია:ქართველი ინჟინრები კატეგორია:საქართველოს ღირსების ორდენის კავალრები კატეგორია:ქართველი ქალები კატეგორია:საბურთალოს პანთეონში დაკრძალულები კატეგორია:ქუთაისში დაბადებულები კატეგორია:საბჭოთა კავშირის კომუნისტური პარტიის წევრები თ
შალვა ელიაძე
მინი|შ. ელიაძე შალვა ნესტორის ძე ელიაძე (დ. 1896, ოზურგეთი — გ. 19 ივნისი, 1918, ახალი ათონის მახლობლად) — ქართველი ოფიცერი.
დაამთავრა ოზურგეთის საქალაქო სასწავლებელი. 1915-1917 წლებში მოხალისედ იბრძოდა რუსეთის არმიაში I მსოფლიო ომის ოსმალეთის, გერმანიის, ავსტრიისა და რუმინეთის ფრონტებზე. 1916 წელს დრისის 317-ე ქვეითი პოლკის რიგებში იყო პრაპორშჩიკად და დაიჭრა. დაჯილდოებული იყო წმ. გიორგის ჯვრით. 1917 წლიდან შტაბს-კაპიტნის ჩინით მეთაურობდა ასეულს მე-3 ქართულ მსროლელ პოლკში. 1918 წლის აპრილში მონაწილეობდა სამეგრელოში ბოლშევიკთა მიერ მოწყობილი ამბოხების ჩახშობაში. ფოთის სახალხო გვარდიამ თავის ხელმძღვანელად აირჩია. 1918 წლის ივნისში აფხაზეთში ბოლშევიკური გამოსვლების დროს ახალ ათონთან დაამარცხა 1000-მდე მეამბოხე. დაიღუპა მთებში უკანდახეულ მოწინააღმდეგესთან შეტაკებაში.
რესურსები ინტერნეტში
კატეგორია:დაბადებული 1896 კატეგორია:ოზურგეთში დაბადებულები კატეგორია:გარდაცვლილი 19 ივნისი კატეგორია:გარდაცვლილი 1918 კატეგორია:ქართველი სამხედრო მოღვაწეები კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში კატეგორია:საქართველოს სახალხო გვარდიის წევრები
სამხრეთი ლანაო
სამხრეთი ლანაო (ოფიციალურად სამხრეთ ლანაოს პროვინცია; ტაგ: Timog Lanao) — ფილიპინების ერთ-ერთი პროვინცია. მდებარეობს მუსლიმური ბინდანაოს ბანგსამოროს ავტონომიურ რეგიონში. პროვინციის დედაქალაქია მარავი. პროვინციას ჩრდილოეთიდან ჩრდილოეთი ლანაო ესაზღვრება, აღმოსავლეთიდან — ბუკიდნონი, ხოლო სამხრეთიდან — მაგინდანაო და კოტაბატო. პროვინციის სამხრეთ-დასავლეთით ილანის ყურეა გადაჭიმული.
სამხრეთ ლანაოს ცენტრში მდებარეობს მინდანაოს უდიდესი ტბა ლანაო. 2008 წელს სამხრეთ ლანაოს მარანაოს ხალხთა ცეკვა-თამაში იუნესკომ არამატერიალური კულტურული მემკვიდრეობის ძეგლთა სიაში შეიტანა. ქალაქ ტიგაიის ხალხთა ხელსაქმე ფილიპინების მთავრობამ 2014 წელს იუნესკოს არამატერიალური კულტურული მემკვიდრეობის ძეგლთა ნომინანტთა სიაში შეიტანა.
ეტიმოლოგია
პროვინციის სახელწოდება წარმოდგება სიტყვიდან ranao, რაც „ტბას“ ნიშნავს. პროვინცია ლანაოს ტბის აუზში მდებარეობს და „მარანაოების“ (ითარგმნება როგორც „ტბის ხალხი“) მიწადაა ცნობილი.
ისტორია
მუსლიმების შემოსვლამდე ლანაოს ხალხები ინდუიზმის, ანიმიზმისა და ბუდიზმის მიმდევრები იყვნენ. ესპანელებმა ლანაო პირველად 1689 წელს გამოიკვლიეს. მათ ტბის ჩრდილოეთ ბოლოში კარგად გამაგრებული დასახლება დანსალანი აღმოაჩინს. ლანაო შემდეგში ლანაოს სასულთნოს რეზიდენციას წარმოადგენდა.
1942 წელს სამხრეთ ლანაოში იაპონიის საიმპერიო შეიარაღებული ძალები შეიჭრნენ. 1945 წელს სამხრეთ ლანაოში პირველი განმათავისუფლებელი ძალები ჩავიდნენ.
1956 წელს მიღებული 1552-ე რესპუბლიკური აქტის მიხედვით დანსალანს მარავი ეწოდა, რაც სიტყვიდან rawi მომდინარეობს და მდინარე აგუსის შროშანებს აღნიშნავს.
მარანავის პროვინცია
1971 წელს ფილიპინების პარლამენტში წარადგინეს 6406-ე რესპუბლიკური აქტი, რომელიც სამხრეთ ლანაოს აღმოსავლეთ ნაწილში (დღევანდელი პირველი საკანონმდებლო რაიონი) ახალი პროვინციის შექმნას ითვალისწინებდა. კანონი 1971 წლის 4 ოქტომბერს მიიღეს. პროვინციის შემადგენლობაში უნდა შესულიყო: ბუბონგის, დიტსაან-რამაინის, კაპაის, ლუმბა-ბაიაბაოს, მარანტაოს, მასიუს, მალონდოს, საგიარანის, პიაგაპოს, პოონა-ბაიაბაოს, ტამპარანის, ტარაკისა და ვაოს მუნიციპალიტეტები და ქალაქი მარავიც, რომელსაც პროვინციული დედაქალაქის როლი უნდა შეესრულებინა. ახალი პროვინცია აღარ შექმნილა, რადგანაც 1972 წლის 21 სექტემბრიდან ფილიპინების პრეზიდენტმა ფერდინანდ მარკოსმა საომარი მდგომარეობა გამოაცხადა.
ახალი ისტორია
1989 წელს ჩატარებული პლებისციტის შემდეგ სამხრეთი ლანაო მუსლიმურ მინდანაოში ავტონომიურ რეგიონს შეუერთდა, თუმცა ქალაქ მარავის მოსახლეობამ ავტონომიურ რეგიონში შესვლას მხარი არ დაუჭირა. პროვინციული დედაქალაქი რეგიონს 2001 წელს ჩატარებული პლებისციტის შემდეგ შეუერთდა.
გეოგრაფია
სამხრეთი ლანაო ჩრდილოეთ მინდანაოს დასავლეთ ნაწილში მდებარეობს. პროვინციას ჩრდილოეთიდან ჩრდილოეთი ლანაო ესაზღვრება, აღმოსავლეთიდან — ბუკიდნონი, ხოლო სამხრეთიდან — მაგინდანაო და კოტაბატო. პროვინციის სამხრეთ-დასავლეთით ილანის ყურეა გადაჭიმული. სამხრეთ ლანაოს რელიეგი ძირითადად ბორცვებითა და ხეობებითაა დაფარული.
პროვინციის შუა ნაწილში მდებარე ლანაოს ტბა ქვეყნის მეორე უდიდესი ტბაა. ტბიდან მდინარე აგუსი გამოედინება, რომელიც ილიგანის ყურეში ჩაედინება.
სამხრეთ ლანაოს კლიმატი ნალექების მთელი წლის მანძილზე მეტ-ნაკლებად განაწილებით ხასიათდება. ზაფხული არ არის გამოკვეთილი. პროვინცია ტაიფუნების ჯაჭვს მიღმა მდებარეობს.
სამხრეთი ლანაო 39 მუნიციპალიტეტსა და 1 ქალაქს მოიცავს. პროვინციის ტერიტორიაზე 1 159 ბარანგაი მდებარეობს.
ადგილობრივი მმართველობა
პროვინციის აღმასრულებელი ხელისუფლების მეთაური გუბერნატორია. საკანონმდებლო ორგანოს პროვინციული საბჭო (Sangguniang Panlalawigan) წარმოადგენს, რომელსაც ვიცე-გუბერნატორი ხელმძღვანელობს, რომელიც გუბერნატორის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. გუბერნატორი, ვიცე-გუბერნატორი და პროვინციული საბჭო სამი წლის ვადით აირჩევა და ზედიზედ სამჯერ შეიძლება იქნენ არჩეული. სამხრეთ ლანაოს ამჟამინდელი გუბერნატორი მამინტალ ალონტო ადიონგია, ხოლო ვიცე-გუბერნატორი — მოჰამად ხალიდ ადიონგი.
სქოლიო
კატეგორია:სამხრეთი ლანაო კატეგორია:ფილიპინების პროვინციები კატეგორია:ბანგსამორო კატეგორია:1959 წელს დაარსებული ქვეყნები და ტერიტორიები
პრიანკა ჩოპრა
პრიანკა ჩოპრა (Priyanka Chopra; დ. 18 ივლისი, 1982, ჯამშედპური, ბიჰარი, ინდოეთი) — ინდოელი მსახიობი, მომღერალი და ფოტომოდელი. მის მსოფლიო 2000-ის გამარჯვებული. 2015 წლიდან თამაშობს მთავარ როლს ამერიკულ სერიალში კუანტიკო. Filmfare Awards-ისა და სხვა კინომატოგრაფიაში არსებული ჯილდოების მფლობელი. 2016 წელს მიიღო ინდოეთის სახელმწიფო ჯილდო პადმა შრი.
ბიოგრაფია
პრიანკა იყო ერთადერთი ინდოელი, რომელსაც ჰქონდა პატივი ემღერა ამერიკის ეროვნულ გუნდში National Opus Honor Choir. აქტიური კინემატოგრაფიის გარდა მონაწილეობდა სასცენო წარმოდგენებში, იყო Fear Factor: Khatron Ke Khiladi-ის მესამე სეზონის წამყვანი და ასევე ჟურნალის  Elle მიმომხილველი. მინი|მარცხნივ|პრიანკა ჩოპრა მესამე სინგლის პრეზენტაციაზე [[2013 წელი]]
პრიანკამ საკუთარი პირველი სინგლი «In My City» 2012 წელს გამოუშვა. მეორე სინგლი «Exotic» გამოვიდა 2013 წელს, რაც ჩაწერილია ამერიკელ რეპერ Pitbull-თან ერთად. ამან დიდი გამოხმაურება მოიპოვა შოუ-ბიზნესის წარმომადგენლებისგან და პოპულარული გახდა ამერიკასა და კანადაში. 2015 წლის გაზაფხულზე YouTube-ის არხზე ვიდეორგოლის მნახველთა რაოდენობამ 59 მილიონს გადააჭარბა, ხოლო 2017 წლის აპრილის დასაწყისში «Exotic»-ის მაყურებელმა 109 მილიონს მიაღწია. მომღერლის მესამე სინგლმა «I Can’t Make You Love Me» კი რეკორდი დაამყარა და 24 საათის განმავლობაში მესამე ადგილი დაიკავა Itunes India-ში.
2015 წელს პრიანკამ მიიღო მთავარი როლი ამერიკულ სერიალში კვანტიკო, სადაც მონაწილეობდა ონჟანიუ ელისთან ერთად. აქედან გამომდინარე პრიანკა გახდა პირველი სამხრეთ აზიელი მსახიობი, რომელმაც მნიშვნელოვანი როლი ითამაშა სერიალში, რომელიც ეთერში იყო 220 ქვეყანაში და ითარგმნა 88 ენაზე.
მიმდინარე და დაგეგმილი პროექტები
პრიანკა ჩოპრა მონაწილეობას იღებს ბიოგრაფიულ ფილმში Viacom 18 Motion Pictures, სადაც მთავარ, ქალი-ასტრონავტის როლს ასრულებს. 2017 წლის 27 სექტემბრიდან პრიანკა და სერიალ კუანტიკოს სამუშაო ჯგუფი მესამე სეზონის გადაღებას ახორციელებენ, რომლის პრემიერაც 2018 წლის 16 იანვარს იგეგმება.
სქოლიო
კატეგორია:დაბადებული 18 ივლისი კატეგორია:დაბადებული 1982 კატეგორია:ინდოელი მსახიობები კატეგორია:ინდოელი მომღერლები კატეგორია:ინდოელი მოდელები კატეგორია:იუნისეფის კეთილი ნების ელჩები
ექსპერიმენტული და კლინიკური ქირურგიის ეროვნული ცენტრი
ექსპერიმენტული და კლინიკური ქირურგიის ეროვნული ცენტრი — კონსტანტინე ერისთავის სახელობის სამედიცინო დაწესებულება. მდებარეობს თბილისში. საქართველოში ქირურგიის დარგის მოთავე დაწესებულება. შეიქმნა 1946 წელს როგორც ექსპერიმენტული და კლინიკური ქირურგიის სამეცნიერო-კვლევითი ინსტიტუტი, 2000 წლიდან მიიღო ახლანდელი სტატუსი. მისი დამაარსებელი და პირველი დირექტორი იყო გ. მუხაძე (1946-1948). სხვადასხვა დროის ცენტრის ცენტრის დირექტორები იყვნენ: დირექტორის მოვალეობის დროებით შემსრულებელი პროფესორი ა. გზირიშვილი (1948-1950); აკადემიკოსი კ. ერისთავი (1950-1974); აკადემიკოსი გ. იოსელიანი (1974-1989); აკადემიკოსი ე. ფიფია (1989-1990); პროფესორი გ. გოკიელი (1990-1996). 1996 წლიდან ცენტრის დირექტორია საქართველოს სამედიცინო-ბიოლოგიური აკადემიის წევრი ბ. მოსიძე.
არსებობის მანძილზე ცენტრი ჩამოყალიბდა როგორც მრავალპროფილიანი სპეციალიზირებული სამეცნიერო-კვლევითი და კლინიკური დაწესებულება. მის სტრუქტურაშია: I და II ზოგადქირურგიის, ანგიოლოგიისა და რეკონსტრუქციული ქირურგიის კლინიკები შესაბამისი განყოფილებებით. გარდა ამისა, არის ფილტვის ქირურგიის, ნეიროქირურგიის, ანესთეზიოლოგიისა და რეანიმაციის დიაგნოსტიკის განყოფილებები. თავდაპირველად ინსტიტუტი მუშაობდა საჭმლის მომნელებელი სისტემის ქირურგიულ პრობლემებზე. წლების განმავლობაში მას დაემატა ქირურგიის სხვა პროფილებიც. კლინიკასა და ექსპერიმენტში მუშავდებოდა ქირურგიის აქტუალური საკითხები. ჩატარდა, საქართველოში პირველად, თირკმლის გადანერგვა თირკმლის ქრონიკულიუკმარისობის ტერმინალურ სტადიაში მყოფ ავადმყოფზე. ღვიძლის გადანერგვაზე მიმდინარეობდა ხანგრძლივი ექსპერიმენტალური კვლევა და სხვა მნიშვნელოვანი შედეგებია მიღებული დამხმარე სისხლის მიმოქცევის და ხელოვნური გულის ბიოტექნიკური სისტემის შემუშავების, შექმნის და ექსპერიმენტალურ აპრობაციაში. კლინიკურ პირობებში დეტალურადაა შესწავლილი პოსტქოლეცისტექტომიური სინდრომის კლინიკა და მკურნალობა. ცენტრში დანერგილია თანამედროვე ოპერაციული მეთოდები ორგანოთა ნაწილობრივი ან სრული ჩანაცვლებით და პაციენტთა სრული ქირურგიული რეაბილიტაციით. ცენტრის არსებობის მანძილზე მომზადდა 70-ზე მეტი მეცნიერების დოქტორი, 200-ზე მეტი მედიცინის მეცნიერების კანდიდატი, გამოიცა 51 მონოგრაფია და სახელმძღვანელო, 22 შრომათა კრებული და 23 კონფერენციის მასალა. გამოქვეყნდა მრავალი სამეცნიერო სესია, მათ შორის 10 საერთაშორისო. ცენტრს მჭიდრო კონტაქტები აქვს საზღვარგარეთის მრავალ სამეცნიერო ცენტრებთან.
ლიტერატურა
კატეგორია:თბილისის სამედიცინო დაწესებულებები
Stop and Smell the Roses
Stop and Smell the Roses — ინგლისელი როკ-მუსიკოს რინგო სტარის მერვე სტუდიური ალბომი. გამოიცა 1981 წელს. გარდა სხვა მუსიკოსებისა, ალბომზე ასევე მუშაობდნენ პოლ მაკ-კარტნი და ჯორჯ ჰარისონი.
სქოლიო
კატეგორია:რინგო სტარის ალბომები კატეგორია:1981 წლის ალბომები კატეგორია:RCA Records-ის ალბომები კატეგორია:ალბომები პოლ მაკ-კარტნის პროდიუსერობით კატეგორია:ალბომები რინგო სტარის პროდიუსერობით კატეგორია:ალბომები ჯორჯ ჰარისონის პროდიუსერობით
ბასიანი (მრავალმნიშვნელოვანი)
ბასიანი შეიძლება აღნიშნავდეს:
საქორწილო ტრადიცია ჩინეთში
საქორწილო ტრადიცია ჩინეთში — ქორწინება ადამიანების ცხოვრებაში ერთ-ერთი უმნიშვნელოვანესი მოვლენაა. ამ დღეს განსაკუთრებულ ყურადღებას ანიჭებს და უთმობს ასევე ჩინელი ხალხიც.
ისტორია
ქორწინებისთვის მზადება დიდი ხნით ადრე იწყება. აღსანიშნავია, რომ ზოგიერთ რეგიონში, მაგალითად, ჰონგკონგში, შეიძლება ეს პროცესი 1-2 წელსაც კი გაგრძელდეს, თუმცა ეს დამოკიდებულია ქორწილის მასშტაბზე და თარიღზე. ჩინელები ქორწილის თარიღს დიდ მნიშვნელობას აქცევენ, ამიტომ მრავალი წყვილი ერთსა და იმავე „იღბლიან დღეს“ ირჩევს, შესაბამისად, ამ შემთხვევაში საქორწინო დარბაზების, ცერემონიისთვის საჭირო ადგილებისა და ადამიანების რესურსი კიდევ უფრო იზღუდება.
აღსანიშნავია, რომ ქორწინების წინა დღეს მომავალი მეუღლეები ერთმანეთისგან განცალკევებით, საკუთარ სახლებში ატარებენ. საღამოს ორივეს სახლში ინთება სანთლები და ტარდება მათი „განწმენდის“ და ქორწინებისთვის მომზადების ცერემონია. ოჯახის ერთ-ერთი წევრი მათ ვარცხნის თმას და სიტყვიერად ამზადებს ქორწინებისთვის. ასევე ეუბნება, რომ იგი უკვე ზრდასრულია, დიდ გადაწყვეტილებას იღებს და უსურვებს, რომ ამ გრძელ გზაზე მუდამ წარმატებით იაროს საკუთარ მეუღლესთან ერთად. ამ დღეს საცოლეც და საქმროც წითელ პიჟამოს იცვამს და წითელი ფერის თეთრეულში იძინებს. წითელი ფერი, ჩინელების რწმენით ავსულებს განდევნის.
ქორწილის დღეს, საქმრო თავისი მეჯვარეებით ადრიანად მიდის საცოლის სახლში. აქ მას კარებთან საცოლის მეჯვარეები ხვდებიან. „საცოლეს უნდა ნამდვილი გული, მის მეჯვარეებს – ნამდვილი ფული“, – ასე ეგებებიან საქმროს საცოლის მეჯვარეები. მამაკაცი თავისი მეჯვარეებიანად მათ აძლევს „წითელ კონვერტებს“, სადაც ფული დევს. საცოლის მეჯვარეები ითვლიან ფულს და რაოდენობის მიხედვით განსაზღვრავენ, უნდა გადავიდნენ შემდეგ ეტაპზე, თუ ფულის დამატება მოითხოვონ.
შემდეგი ეტაპი თამაშებია. საქმროს საცოლის წაყვანის უფლების მისაღებად მრავალი დაბრკოლების გადალახვა უწევს. თანამედროვე ჩინეთში ეს თამაშები მოიცავს სიმღერებს, სასაცილო ცეკვებსს, ფიზიკური აქტივობების შესრულებას, უგემური საკვების მირთმევას ან სითხის დალევას და ა.შ. ეს ყველაფერი დამოკიდებულია მეჯვარეების ფანტაზიაზე. თუკი საქმრო, რომელიმე თამაშს თავს ვერ ართმევს, მისი მეჯვარეები ეხმარებიან მას. ამიტომ სხვადასხვა კუთხით ძლიერი მეჯვარე საქმროს უპირატესობაა.
ამ ცერემონიის შემდეგ საქმროს საცოლე თავის სახლში მიჰყავს და ახლა იქ ტარდება ჩაის სმის ცერემონია. ჩი ჩინეთში ერთგვარ რიტუალურ დანიშნულებასაც ასრულებს, ჩაი არის მთავარი მონაწილე არაერთი ტრადიციული რიტუალისა. საქმროს მშობლებიც ლოცავენ წყვილს და ძვირფასეულობას გადასცემენ.
ბოლო ეტაპი ქორწილის წინ სტუმრებთან ერთად ვახშმობაა. დარბაზის შესასვლელში მეჯვარეები იღებენ სტუმრების წითელ კონვერტებს, შეგროვებულ თანხას ქორწილის ბოლოს წყვილს გადასცემენ. ვახშმის დაწყების წინ წყვილი ოფიციალურად ქორწინდება – ხელს აწერს. ვახშმის დროს კი წყვილი თავიანთ ოჯახის წევრებთან ერთად რიგ-რიგობით ყველა მაგიდასთან მიდის, რათა ყველა სტუმართან ჰქონდეს კომუნიკაცია.
რესურსები ინტერნეტში
კატეგორია:ჩინური ტრადიციები
მარკ რივკინი
მარკ რივკინი (დ. 30 აპრილი, 1941, ქ. არხანგელსკი, ახლანდ. რუსეთის ფედერაცია — გ. 31 მარტი, 2019) — ქართველი ჟურნალისტი. 1990-იან წლებში საქართველოს პირველ არხზე პროგრამა „ვესტნიკის“ წამყვანი, საქართველოს პარლამენტის წევრი 1992 წელს.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. 1996 წლის 16 დეკემბერს საქართველოს ტელევიზიისა და რადიომაუწყებლობის სახელმწიფო კორპორაციის თანამშრომელთა საქართველოს ორდენებითა და მედლებით დაჯილდოების შესახებ საქართველოს პრეზიდენტის, ედუარდ შევარდნაძის, ბრძანებულება № 814-ის თანახმად საქართველოში დემოკრატიის მშენებლობის, სტაბილიზაციის განმტკიცებისა და ახალი ეკონომიკური რეფორმების განხორციელების საქმეში შეტანილი წვლილისათვის საქართველის ტელევიზიისა და რადიომაუწყებლობის სახელმწიფო კორპორაციის თანამშრომელი მარკ რივკინი დაჯილდოვდა ღირსების ორდენით.
სქოლიო
კატეგორია:დაბადებული 30 აპრილი კატეგორია:დაბადებული 1941 კატეგორია:გარდაცვლილი 31 მარტი კატეგორია:გარდაცვლილი 2019 კატეგორია:ქართველი ჟურნალისტები კატეგორია:საქართველოს ღირსების ორდენის კავალრები კატეგორია:საქართველოს III მოწვევის პარლამენტის წევრები
ქიონაქიშლაქი (გადაბეი)
ქიონაქიშლაქი  (Köhnəqışlaq) — სოფელი აზერბაიჯანში, გადაბეის რაიონში.
სქოლიო
კატეგორია:გადაბეის რაიონის სოფლები
პარანდაის რაიონი
პარანდაის რაიონი (Distrito de Paranday) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 3 141 მეტრზე. 2007 წლის მონაცემებით, მოსახლეობა 635 ადამიანს შეადგენდა, სიმჭიდროვე 30 ადამიანი კმ²-ზე. ფართობი 21.46 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
ზაფხულის ოლიმპიური თამაშები 2028
2028 წლის ოლიმპიური თამაშები — ოფიციალურად ცნობილი როგორც ზაფხულის XXXIV ოლიმპიური თამაშები იგივე „LA 28“, რომლის გახსნაც 21 ივლისს არის დაგეგმილი, თამაშები გასტანს 17 დღეს. ოფიციალურად ოლიმპიური თამაშები დაიხურულად გამოცხადდება 6 აგვისტოს. რაც შეხება მასპინძელ ქვეყანას, ხმის მიცემით გაირკვა რომ 2028 წლის ზაფხულის ოლიმპიურ თამაშებს ლოს-ანჯელესი, აშშ უმასპინძლებს.
რესურსები ინტერნეტში
კატეგორია:ზაფხულის ოლიმპიური თამაშები კატეგორია:ზაფხულის ოლიმპიური თამაშები 2028
ბილი კრისტალი
ბილი კრისტალი (Billy Crystal დ. 14 მარტი, 1948, ნიუ-იორკი) — ამერიკელი მსახიობი, პროდიუსერი, ავტორი, რეჟისორი, კომიკოსი, მომღერალი, ტელეწამყვანი. მიღებული აქვს მონაწილეობა 1980-იანი და 90-იანი წლების ჰოლივუდის ცნობილ ფილმებში. 9-ჯერ იყო ოსკარის დაჯილდოების წამყვანი.
გულიაში
მინი|261x261პქ|ტრადიციული უნგრული გულიაში გულიაში (gulyás) — ტრადიციული უნგრული, საქონლის ხორცისა და ბოსტნეულის სუპი, რომელიც XVI საუკუნეში შეიქმნა. იგი უნგრეთის ეროვნული კერძებიდან ერთ-ერთი მთავარია და გავრცელებულია მთელს ევროპაში. ამის გამო არსებობს მისი მრავალი ვარიაცია, მაგალითად: ავსტრიული, ჩეხური, სერბული, იტალიური, გერმანული და ა.შ.
ეტიმოლოგია
კერძის სახელი სათავეს იღებს უნგრული სიტყვიდან gulyás. უნგრულად სიტყვა gulya ნიშნავს „საქონლის გროვას“, უკვე სიტყვა gulyás აღნიშნავს ადამიანს, რომელიც საქონელს მწყემსავს.
ვინაიდან უნგრულში გულიაში „მესაქონლეს“ აღნიშნავს და თავად კერძის პირველი ვარიანტიც სწორედ ამ ადამიანებმა შექმნეს, შემდგომში მას ასე ეწოდა. შუა საუკუნეების ცენტრალურ ევროპაში მცხოვრებ მესაქონლეთათვის ჩვეულება იყო, რომ გამოეყენებინათ საქონლის ხორცის ყველა ნაწილი. ვინაიდან ხორცი მალე ფუჭდებოდა, ხშირ შემთხვევაში საქონლის ხორცისაგან წვნიანის გაკეთება უწევდათ. ხორცის სიმწირის გამო ისინი ფეხის ნაწილებსა და ბოსტნეულსაც იყენებდნენ. ეს იმდენად გავრცელებული პრაქტიკა იყო, რომ უნგრელ მწყემსებსა და მესაქონლეებს თან ყოველთვის ჰყავდათ ერთი ან რამდენიმე საქონელი, რომელთაც შემდეგში გულიაშის მოსამზადებლად გამოიყენებდნენ. მინი|287x287პქ|გულიაშის მომზადების ტრადიციული ფორმა
ისტორია
მიუხედავად იმისა, რომ გულიაშის ვარიაციები უნგრულ სამზარეულოში IX საუკუნიდანვე არსებობდა, საბოლოოდ კერძი მხოლოდ XVI საუკუნეში შეიქმნა და ეს ერთ დოკუმენტურ ლეგენდას უკავშირდება. როდესაც უნგრეთის მეფე ლაიოშ II-მ განიზრახა ცოლად შეერთო ესპანეთის მეფისა და საღვთო რომის იმპერატორ კარლ V-ის და, ერცჰერცოგინია მარია ავსტრიელი, გადაწყვიტა, რომ საცოლეზე უნგრული სამზარეულოთი და კულტურით თავი მოეწონებინა, რისთვისაც მოისურვა, რომ სპეციალურად საქორწინო სადილისთვის შეექმნათ ახალი კერძი. ამ მიზნით მან მთელს სამეფოში გამოაცხადა, რომ ის, ვინც ახალ საუკეთესო უნგრულ კერძს შექმნიდა, მიიღებდა არიტოკრატულ წოდებასა და მამულებს. დიდი ბჭობის შემდეგ მეფემ არჩევანი შორეული მთებიდან ჩასული მზარეულის კერძ გულიაშზე შეაჩერა. მეფემ მზარეული დაპირებისამებრ დააჯილდოვა და მოსთხოვა რეცეპტი, რათა მის მზარეულებსაც შესძლებოდათ მისი მომზადება. სწორედ ამის შემდეგ გახდა მწყემსებისა და მესაქონლეების კერძი გულიაში მთელს უნგრეთში და შემდეგ მის მეზობელ ქვეყნებშიც საკმაოდ პოპულარული საჭმელი. ამრიგად, მიიჩნევა, რომ გულიაში, როგორც კერძი სწორედ XVI საუკუნეში შეიქმნა, თუმცაღა მისი სხვადასხვა ვარიაცია მანამდეც არსებობდა.
უნგრული გულიაში
მინი|264x264პქ|უნგრული გულიაში
ტრადიციული გულიაში
უნგრეთში გულიაშის სუპს მრავალი სახე აქვს, მაგალითად: ბოგრაჩგულიაში, პერკელტი, პაპრიკაში და ა.შ., რომლებიც მზადდება მსხვილფეხა რქოსანი პირუტყვის ხორცისაგან.
როგორც წესი გულიაშს წვნიანად ამზადებენ, თუმცა არც ისე იშვიათია მისი მშრალ კერძად მომზადება. სურვილისამებრ, ძირითად ინგრედიენტებს ემატება ნიორი, ღვინო და ძირას თესლი. აღსანიშნავია, რომ მსგავსად სხვა უნგრული საჭმელებისა, წვენის გასასქელებლად გულიაშში ფქვილის ნაცვლად გამოიყენება პაპრიკა. XX საუკუნის პირველ ნახევარში გულიაშის რეცეპტს დაემატა პომიდორიც, რომელსაც მანამდე არსად იყენებდნენ მისი მომზადებისას.
გულიაშის მომზადება შეიძლება როგორც ძროხისა და ხბოს, ასევე ღორისა და ცხვრის ხორცისაგან. ძირითად შემთხვევაში გამოიყენება მხრის, ფეხის კუნთის ან ბარძახის ნაწილები. ამის შედეგად კერძი კოლაგენით მდიდარია. ჩვეულებისამებრ ხორცი პატარა ნაჭრებად იჭრება, მას ზემოდან ეყრება მარილი და პილპილი, შემდეგ ქვაბში ემატება მოშუშული ხახვი და ნიორი. მაღალ ცეცხლზე მობრაწულ ხორცს ასხამენ ცოტა წყალს და 1 საათის განმავლობაში შუშავენ. ამ დროის შემდეგ ემატება დაჭრილი კარტოფილი და სტაფილო, როცა მომზადდება კი კერძს ჩამქრალ ცეცხლზე ცოტა ხანს კიდევ ტოვებენ თავდახურულ ჭურჭელში. ასეთია გულიაშის ტრადიციული რეცეპტი, რასაც ხანდახან უმატებენ ბულგარულ წიწაკას, სანელებლებს, დაფნის ფოთოლს, წიწაკას, პომიდორსა და სახამებელს. მიიჩნევა, რომ თავად კარტოფილიც მოგვიანებით დაემატა. აღსანიშნავია, რომ კერძში წყლის ნაცვლად გამოიყენება თეთრი ღვინო, ღვინის ძმარი ან სულაც ლუდი.
უნგრული ვარიაციები
თავად უნგრეთშიც კი, გულიაშს უამრავი სახე აქვს, მაგალითად: შეკელი გულიაში, რომელსაც ემატება პომიდორი და ფქვილი, მოკგულიაში, რომელსაც დამატებული აქვს საქონლის ძვლები და ბოსტნეული (მას ხშირად ყალბ გულიაშს უწოდებენ), ასევე არსებობს ლობიოს გულიაში და ა.შ.
უნგრეთს გარეთ
გარდა საკუთრივ უნგრეთისა, გულიაში გავრცელებულია მსოფლიოს მრავალ ქვეყანაში. აღსანიშნავია, რომ ჩრდილოელი კათოლიკე ალბანელები მას თავიანთ ტრადიციულ კერძად მიიჩნევენ და ძველი რეცეპტით ამზადებენ. აღსანიშნავია, ავსტრიაც, სადაც გულიაშმა ავსტრია-უნგრეთის იმპერიის პერიოდში შეაღწია და დიდი პოპულარობა მოიპოვა ავსტრიელებში. მეტიც, მათ თავიანთი ინგრედიენტებიც დაუმატეს შემწვარი კვერცხისა და შავი პურის სახით. საინტერესოა ხორვატული ვარიაციაც, რომელსაც ჩრდილოელმა ხორვატებმა სოკო, პოლენტა და პასტა დაუმატეს. გულიაში პოპულარულია ჩეხეთსა და სლოვაკეთშიც, სადაც მას ადგილობრივ პელმენებთან ერთად მიირთმევენ. აღსანიშნავია მისი ეთიოპიური ვარიაციაც, სადაც ტრადიციულ რეცეპტში ბრინჯია დამატებული, მის გერმანულ ვარიანტში კი პომიდორსა და წითელ ღვინოს იყენებენ, სამხრეთ გერმანიის რეგიონებში კი ამ ინგრედიენტებს პელმენებსაც უმატებენ. გულიაშს განსაკუთრებულად პოლონელებმა შეუცვალეს სახე, რომელთაც მას ატრიისა და პელმენის იერი მისცეს. გარდა ამისა, გულიაში პოპულარულია აშშ-ში, კანადაში, ნიდერლანდებში, ჩრდილოეთ იტალიაში, სერბეთსა და პოსტსაბჭოთა სივრცეში.
ლიტერატურა
კატეგორია:უნგრული სამზარეულო კატეგორია:ავსტრიული სამზარეულო კატეგორია:უკრაინული სამზარეულო კატეგორია:გერმანული სამზარეულო კატეგორია:სერბული სამზარეულო
1UP.com
1UP.com იყო ამერიკული გასართობი ვებსაიტი ვიდეო თამაშების თემატიკაზე. შეიქმნა კომპანია Ziff Davis-ის მიერ და გაეშვა 2003 წელს. იგი აქვეყნებდა სიახლეებს, მიმოხილვებს, პრევიუებსა და ვიდეო ინტევიუებს ვიდეო თამაშების შესახებ. 2009 წელს საიტი შეიძინა Hearst Corporation's-მა, ხოლო 2013 წელს - IGN-მა. 2013 წლის თებერვალში Ziff Davis-მა შეისყიდა IGN Entertainment და 1UP კვლავ დაუბრუნდა ძველ მფლობელს. შესყიდვიდან ცოტა ხნის შემდეგ, Ziff Davis-მა განაცხადა 1UP-ის დახურვის შესახებ, ხოლო 1UP -ის პერსონალი გადაყვანილი იქნა IGN-ში.
სქოლიო
კატეგორია:ვიდეო თამაშების განხილვების საიტები კატეგორია:ვიდეო თამაშების სიახლეების საიტები კატეგორია:2003 წელს დაარსებული ვებსაიტები კატეგორია:2013 წელს დახურული ვებსაიტები
მაედროსი
მაედროსი (ს) — ჯ.რ.რ. ტოლკინის ლეგენდარიუმში ერთ-ერთი ნოლდო და ფეანორის ყველაზე უფროსი ძე.
ისტორია
მას შემდეგ, რაც ფეანორი ტირიონიდან გამოაძევეს, მაედროსი მამას ფორმენოსში გაჰყვა. როდესაც მორგოთმა ფინუე მოკლა და მოიპარა სილმარილები, მაედროსმა პირველმა დადო საზარელი ფიცი, რომ მათ დაიბრუნებდა.
პირველ ეპოქაში მაედროსი, მამამისი და მისი ძმები ფიცმა შუახმელეთში მიიყვანა, სადაც მათ ჩამოაყალიბეს დამალული სამეფოები და მორგოთს ომი გამოუცხადეს, ებრძოდნენ სხვა ელფებს და საბოლოოდ საკუთარი დინასტიების დანგრევა გამოიწვიეს.
ხედავდა რა, რომ ძმები საკუთარ ნათესავებთან მტრობას გამოიწვევდნენ, მაედროსმა ისინი ჰითლუმიდან გააძევა და მოგვიანებით მართავდა ჰიმრინგის გორასთან მდებარე მიწებს. ეს ადგილი მოგვიანებით მაედროსის ჭაობის სახელით გახდა ცნობილი. ფინგოლფინთან ერთად მან გაიმარჯვა დაგორ აგლარების ბრძოლაში და დაგორ ბრაგოლახის შემდეგ, ჰიმრინგი საბოლოოდ გაამყარა, როდესაც ელფთა სხვა სამეფოები დაეცა.
შეიტყო რა ბერენისა და ლუთიენის თავგადასავლის შესახებ, დიდი იმედით იგი ელფთა სხვა დინასტიებთან გაერთიანდა, შექმნა მაედროსის გაერთიანება, რომელსაც უნდა აეღო ანგბანდი. გაერთიანება და ალყა უკუქცეული იქნა ნირნაეთ არნოედიადისას. ჰიმრინგი მოიცვეს ორკებმა.
მაედროსმა შეიტყო, რომ დორიათელი ელუინგი, ლუთიენისა და ბერენის შვილიშვილი, ფლობდა სილმარილს, რომელიც ბერენმა მორგოთს წაართვა. ფიცით შეკრულმა, მან კელეგორმი დაარწმუნა დორიათის აღების აუცილებლობაში. კელეგორმი, კარანთირი და კურუფინი დაჭრა ბერენის ძემ, დიორ ელუხილმა, დორიათის მეფემ, მაგრამ თავადაც იქნა დაჭრილი მათ მიერ. დიორის შვილები, ელურედი და ელურინი ტყეში კელეგორმის მსახურებმა შეიპყრეს და მიატოვეს. მათ საძიებლად მაედროსი გამოემართა. შეიტყო რა, რომ ელუინგი გადარჩა, ძმებთან ერთად დიდი ჯარით დორიათის ხალხს შეესია, რომელიც სირიონის ნავსადგურში ცხოვრობდა. ნოლდორმა უფლისწულებმა ბევრი ელფი მოკლეს და შეიპყრეს ელრონდი და ელროსი, ელუინგის შვილები. ელუინგი და მისი მეუღლე, ეარენდილი, გაიქცნენ ამანში და თან გაიყოლეს სილმარილიც.
რისხვის ომის შემდეგ მაედროსმა და მაგლორმა მოიპარეს დარჩენილი სილმარილები, რომლებიც ვალარებმა მორგოთს წაართვეს. მაგრამ საზარელი ფიცის გამო, ორივემ ძმებს ხელები დაუწვა. აუტანელი ტკივილის გამო მაედროსი გადახტა ცეცხლოვან უფსკრულში და ასე დაიკარგა სილმარილიც, რომელიც ხელთ ეპყრო.
ეტიმოლოგია
მაედროსის მამის-სახელი იყო ნელიაფინუე, რაც ნიშნავს ფინუე მესამეს, შემოკლებით - ნელიოს, ვინაიდან მისი მამაც და ბაბუაც იყენებდნენ სახელ ფინუეს. ნელია ქუენიაზე ნიშნავს მესამეს. მისი დედის-სახელი იყო მაიტიმო, რაც აღნიშნავდა მის შესანიშნავ გარეგნობას. მისი ეპესე იყო რუსანდოლი, „სპილენძის-თავი“, აღნიშნავდა რა მის წითელ თმას, რომელიც მაჰტანისგან გადმოეცა. იგი მომდინარეობს სიტყვისგან რუსა, რაც ქუენიურად წითელთმიანს ნიშნავს.
ერთ-ერთი ვერსიით, სახელები მაიტიმო და რუსანდოლი სინდარულად ქცეულ მაედროსის (მაიტ+რუს) საძირკველია.
ადრეულ ნამუშევარში ეტიმოლოგიები სახელი მაედროსი ორიგინალური ნოლდორულია და ნიშნავს მკრთალად-მოელვარეს. იგი შექმნილია სიტყვების მაიდ (მკრთალი) და არქაული როსის (გაელვება) შეერთებით.
რესურსები ინტერნეტში
Lista Calaquendich
ყარადაღი (გადაბეი)
ყარადაღი  (Qaradağ) — სოფელი აზერბაიჯანში, გადაბეის რაიონში. მოსახლეობის რაოდენობა — 1 318 კაცი.
რესურსები ინტერნეტში
კატეგორია:გადაბეის რაიონის სოფლები
ალანინი
ალანინი (შემოკლებით  ALA  ან  A  ) — α ამინომჟავა ქიმიური ფორმულით CH3CH(NH2)COOH. L იზომერი არის იმ 20 ამინომჟავათაგანი, რომელიც გენეტიკური კოდით კოდირდება. მისი კოდონებია GCU, GCC, GCA და GCG. კლასიფიცირდება, როგორც არაპოლარული ამინომჟავა. D ალანინი გვხვდება ბაქტერიული უჯრედების კედელსა და ზოგიერთ პეპტიდურ ანტიბიოტიკში.
სტრუქტურა
ალანინის α ნახშირბადის ატომს უკავშირდება მეთილის ჯგუფი (-CH3). ალანინის მეთილის ჯგუფი არარეაქტიულია და ამიტომაც თითქმის არასდროს არ არის ჩართული ცილის ფუნქციონირებაში.
დიეტური წყარო
ალანინი არაესენციური ამინომჟავაა, რაც იმას ნიშნავს რომ ადამიანის ორგანიზმს შეუძლია მისი სინთეზი და არ არის აუცილებელი მისი მიღება საკვებით. ის აღმოჩენილია საკმაოდ ბევრ პროდუქტში, მაგრამ განსაკუთრებით დიდი რაოდენობით ხორცში.
ალანინის წყაროებია
ბიოსინთეზი
ორგანიზმში ალანინი შეიძლება წარმოიქმნას პირუვატისგან და განშტოებულ ჯაჭვიანი ამინომჟავებიდან, როგორებიცაა ვალინი, ლეიცინი და იზოლეიცინი.
ალანინი უფრო ხშირად მიიღბა პირუვატის რედუქციული  ამინირებით.რადგან ტრანსამინირების რეაქცია ადვილად შექცევადია (პირუვატის უკან მიღება ადვილად ხდება), ამიტომ მჭიდრო კავშირი აქვს ისეთ მეტაბოლურ გზებთნ როგორიცაა გლიკოლიზი, გლუკონეოგენეზი და ლიმონმჟავას ციკლი. ის ასევე უკავშირდება ლაქტატს გლუკოზის წარმოქმნით — ალანინის ციკლი.
ლიტერატურა
კატეგორია:ამინომჟავები
The Orchestral Tubular Bells
The Orchestral Tubular Bells — მაიკ ოლდფილდის ალბომის Tubular Bells ორკესტრული ვერსია, რომლის არანჟირება დევიდ ბედფორდის მიერ მომზადდა. იგი 1974 წელს, სამეფო ფილარმონიული ორკესტრისა და მაიკ ოლდფილდის (გიტარა) თანხლებით ჩაიწერა. მისი ნაწყვეტები მოხვდა NASA-ს 1979 წლის ფილმში „კოსმოსური ფილმი“. ალბომი 1975 წელს გამოვიდა და ბრიტანეთის ჩარტში #17 პოზიციამდე მიაღწია. 2000 წელს იგი გამოიცა Virgin-ის მიერ HDCD ფორმატში. გარდა ამ ჩანაწერისა და ალბომის Exposed, ოლდფილდის 1970-იან წლებში გამოსული სხვა ალბომების ხელახალი ვერსიები გამოსცა Mercury Records-მა.
სქოლიო
კატეგორია:მაიკ ოლდფილდის საკონცერტო ალბომები კატეგორია:სამეფო ფილარმონიული ორკესტრის ალბომები კატეგორია:როიალ ალბერტ ჰოლში ჩაწერილი ალბომები კატეგორია:Virgin Records-ის საკონცერტო ალბომები კატეგორია:1975 წლის საკონცერტო ალბომები
დეივიდ კოპერფილდი (ილუზიონისტი)
დეივიდ კოპერფილდი (დეივიდ სეთ კოტკინი; David Copperfield; დ. 16 სექტემბერი, 1956) — ამერიკელი ილუზიონისტი და ჰიპნოტიზიორი. ჟურნალ „Forbes“-ის მიხედვით იგი ისტორიაში კომერციული თვალსაზრისით ყველაზე წარმატებული ილუზიონისტია. 38 საერთო ნომინაციიდან კოპერფილდს 21 ემის ჯილდო აქვს მოგებული. ცნობილია აგრეთვე ფსევდონიმით „დავინო“. ჰოლივუდის დიდების ხეივანზე გახსნილი აქვს ვარსკვლავი, გინესის მსოფლიო რეკორდების წიგნში 11-ჯერ არის მოხვედრილი; საფრანგეთის მთავრობისგან მიღებული აქვს რაინდის წოდება. აშშ-ის კონგრესის ბიბლიოთეკამ იგი დაასახელა როგორც „ცოცხალი ლეგენდა“. საერთო ჯამში კოპერფილდს გაყიდული აქვს 40 მილიონზე მეტი ბილეთი და მისი საერთო მოგება 4 მილიარდს აღწევს.
სქოლიო
კატეგორია:ამერიკელი ილუზიონისტები კატეგორია:დაბადებული 1956 კატეგორია:დაბადებული 16 სექტემბერი
იოახიმი (პრუსიის პრინცი)
პრინცი იოახიმ ფრანც ჰუმბერტი (Joachim Prinz von Preußen; დ. 17 დეკემბერი, 1890 — გ.  18 ივლისი, 1920) — გერმანიის იმპერატორ ვილჰელმ II-ის და ჰერცოგინია ავგუსტა ვიქტორიას უმცროსი ვაჟი.
ტახტის კანდიდატი
1916 წლის აღდგომის აჯანყების დროს დუბლინში, ზოგერთ ირალნდიელ რესპუბლიკელს დამოუკიდებელი ირლანდიის ტახტზე პრინცი იოახიმის ხილვა სურდათ.
მას შემდეგ, რაც 1917 წლის რუსეთის რევოლუციას საქართველოს დამოუკიდებლობის გამოცხადება მოჰყვა, იოახიმი მცირე ხნით განიხილებოდა საქართველოს მეფის კანდიდატად გერმანიელი დელეგატ ფრედერიხ ვერნერის და ქართველი როიალისტების მიერ.
ქორწინება
1916 წლის 11 მარტს პრინცი იოახიმი დაქორწინდა პრინცესა მარია ავგუსტზე, რომელიც ანჰალტის ჰერცოგ ედუარდის და პრინცესა ლუისის ქალიშვილი იყო. წყვილს შეეძინათ ერთი ვაჟი პრინცი კარლ ფრანც იოსეფ ვილჰელმ ფრედერიხ ედუარდ პაული.
ბოლო წლები
მამამისი გადადგომის შემდეგ, იოახიმი უსიტყოვდ დათანხმდა მის სტატუსს, როგორც მდაბიო წარმოშობის ადამიანი და ჩავარდა დეპრესიაში, საბოლოოდ კი 1920 წლის 18 ივლისს თავი თვითმკვლელობით დაასრულა. ამის მიზეზად ფინანსურ კრიზისს და ცოლთან გაშორებას ასახელებენ. .
სქოლიო
კატეგორია:პრუსიის პრინცები კატეგორია:დაბადებული 17 დეკემბერი კატეგორია:დაბადებული 1890 კატეგორია:გარდაცვლილი 18 ივლისი კატეგორია:გარდაცვლილი 1920
გიორგი დარისპანაშვილი
სასცენო მოღვაწეობა 1920 წელს დაიწყო. 1927-1928 წლებში მსახიობად მუშაობდა თბილისის მუშათა თეატრში, 1928-1933 — თბილისის მოზარდ-მაყურებელთა ქართულ თეატრში; 1933-1936 ველისციხისა და ჭიათურის თეატრების, ხოლო 1936-1960 წლებში თბილისის მოზარდ-მაყურებელთა ქართული თეატრის მსახიობი და რეჟისორი იყო. შეასრულა როლები: შამილი (იონა ვაკელის „შამილი“), ლადო კეცხოველი (ბ. ნახუცრიშვილის „ლადო კეცხოველი“), ბიძინა ჩოლოყაშვილი (აკაკი წერეთლის „ბაში-აჩუკის“ ინსცენირება) და სხვა.
სალპოს რაიონი
სალპოს რაიონი (Distrito de Salpo) — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 3 439 მეტრზე. 2007 წლის მონაცემებით, მოსახლეობა 6 710 ადამიანს შეადგენდა, სიმჭიდროვე 35 ადამიანი კმ²-ზე. ფართობი 192.74 კმ²-ია.
რესურსები ინტერნეტში
კატეგორია:ლა-ლიბერტადის რეგიონის რაიონები კატეგორია:ოტუსკოს პროვინციის რაიონები
ბრიტანი ჰოვარდი
ბრიტანი ჰოვარდი (Brittany Howard;დ. 2 ოქტომბერი, 1988 წელს, ათენსი, ალაბამა, აშშ) - ამერიკელი მუსიკოსი, მომღერალი და კომპოზიტორი, რომელიც იყო როკ-ჯგუფების Alabama Shakes და Thunderbitch- ის მთავარი ვოკალისტი, გიტარისტი და მთავარი კომპოზიტორი. მან სადებიუტო სტუდიური ალბომი Jaime გამოუშვა 2019 წელს. როგორც სოლო შემსრულებელმა მან მოიპოვა მისი გრემის ჯილდოს 7 ნომინაცია, ასევე 4 გამარჯვება 9 ნომინაციიდან Alabama Shakes– ის ფარგლებში.
ადრეული ცხოვრება
ბრიტანი ჰოვარდი დაიბადა ალაბამაში, ათენსში თეთრკანიანი დედისგან და აფროამერიკელი მამისგან. ადრეულ წლებში საოჯახო სახლი ელვის დარტყმის შედეგად დაიწვა. პოეზიის წერა და პიანინოზე დაკვრა მან უფროსი დის, ხაიმესგან შეისწავლა, რომელიც 1998 წელს გარდაიცვალა რეტინობლასტომისგან; ჰოვარდს იგივე უბედურება დაემართა, მაგრამ ნაწილობრივ სიბრმავეში დაურჩა ერთი თვალი. მისი მშობლები მალევე დაშორდნენ ერთმანეთს. მან გიტარაზე დაკვრა დაიწყო 13 წლის ასაკში, შემდეგ კი ისწავლა აღმოსავლეთ ლაიმსთონის საშუალო სკოლაში, სადაც შეხვდა Alabama Shakes-ის ბასისტ ზაკ კოკრელს. იგი მუშაობდა შეერთებული შტატების საფოსტო სამსახურში, სანამ სრულ განაკვეთზე მუსიკოსი გახდებოდა, როგორც Alabama Shakes- ის მთავარი სოლისტი.
კარიერა
ბრეტანი ჰოვარდი ყველაზე ცნობილია როგორც ამერიკელი როკ-ჯგუფ Alabama Shakes- ის მთავარი მომღერალი და გიტარისტი. ჯგუფი შეიქმნა სახელწოდებით "The Shakes", როდესაც ჰოვარდმა და ბასისტმა ზაკ კოკრელმა დრამერ სტივ ჯონსონთან ერთად დაიწყეს ქავერებისა და ორიგინალური სიმღერების დაკვრა. მოგვიანებით გიტარისტმა ჰიტ ფოგმა შეადგინა შემადგენლობა და ჯგუფმა დაიწყო შოუები ალაბამის ბარებში და მათი სადებიუტო ალბომის, Boys & Girls, ჩაწერა. მათ გააფორმეს სარეკორდო გარიგება ATO Records– თან და 2012 წელს გამოუშვეს Boys & Girls, რომლისთვისაც მიიღეს კრიტიკოსების აღიარება და მრავალი გრემის ჯილდოს ნომინაცია. 2015 წლის აპრილში Alabama Shakes– მა გამოუშვა მეორე ალბომი Sound & Colour. იგი გავიდა Billboard 200-ის პირველ ადგილზე და მიიღო დადებითი შეფასებები მუსიკალური პრესისგან. ჯგუფმა განაგრძო კონცერტები გვიან ღამის შოუებში, მათ შორის Saturday Night Live, The Tonight Show და The Late Show. 2015 წელს ლოლაპალოოზაზე ჰოვარდი მიიწვიეს სცენაზე პოლ მაკ-კარტნისთან ერთად "Get Back" დუეტის შესასრულებლად. ჰოვარდი ასევე მონაწილეობდა ედი მერფის მარკ ტვენის პრემიის ცერემონიალზე. 2015 წელს ჰოვარდი დასახელდა Billboard's Women in Music Powerhouse პრემიის გამარჯვებულად. ჰოვარდი ასევე როკ-ჯგუფ Thunderbitch- ის მთავარი სოლოისტია, რომელიც ნეშვილში 2012 წელს ჩამოყალიბდა Clear Plastic Masks- ისა და ATO Records- ის თანაშემწე Fly Golden Eagle- თან ერთად. ჯგუფმა მოულოდნელად გამოუშვა სათაურიანი ალბომი 2015 წლის სექტემბერში. მიუხედავად იმისა, რომ ჯგუფი იშვიათად გამოდის ცოცხალ გამოსვლებში, მათ 2015 წლის ოქტომბერში იშვიათ სეტზე ითამაშეს ATO Records- ის CMJ Music Marathon- ზე. 2019 წლის ივნისში, ბრეტანი ჰოვარდმა გამოაცხადა სადებიუტო სოლო ალბომი Jaime, რომელიც გამოვიდა 2019 წლის 20 სექტემბერს, ასევე ტური ჩრდილოეთ ამერიკასა და ევროპაში. ალბომმა დიდი მოწონება დაიმსახურა, პიტჩორკმა აღნიშნა, რომ "განსაკუთრებული სოლო დებიუტი Alabama Shakes- ის მომღერლისა და კომპოზიტორისგან მომაჯადოებელი ოპუსია, რომელიც ხმის, ხმისა და სულის საზღვრებს ახალ უკიდურესობებს უწევს". 2019 წლის 16 იანვარს ჰოვარდმა გამოაქვეყნა მუსიკალური ვიდეო სინგლზე Stay High. 2020 წლის 15 აპრილს ჰოვარდმა გამოუშვა Funkadelic– ის 1971 წლის სიმღერის "You and Your Folks, Me and My Folks" და მისი სიმღერის "Stay High" ახალი შესრულება.
სქოლიო
კატეგორია:დაბადებული 2 ოქტომბერი კატეგორია:დაბადებული 1988 კატეგორია:მომღერლები კატეგორია:ამერიკელი მომღერლები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი მომღერლები
ქალები ნეპალში
მინი| ნეპალელი ქალი ტრადიციულ სამოსში, 1900-იანი წლები ქალები ნეპალში - სტატუსი იცვლებოდა მთელი ისტორიის განმავლობაში. 90-იანი წლების დასაწყისში, აზიის ზოგიერთ სხვა ქვეყნების მსგავსად, ნეპალში ქალები ემორჩილებოდნენ მამაკაცებს ცხოვრების, პრაქტიკულად, ყველა ასპექტში. ისტორიულად, ნეპალი უპირატესად პატრიარქალური საზოგადოება იყო, სადაც ქალები, ძირითადად, დაქვემდებარებულნი იყვნენ. მამაკაცები ითვლებოდნენ ოჯახის ლიდერებად და ქალებზე უფროსებად. ასევე, სოციალური ნორმები და ღირებულებები მიკერძოებული იყო მამაკაცების სასარგებლოდ. საზოგადოებაში ვაჟების სასარგებლოდ ეს ძლიერი მიკერძოება ნიშნავს, რომ ქალიშვილები დაჩაგრულნი იყვნენ დაბადებიდან და არ ჰქონდათ თანაბარი შესაძლებლობები განვითარების ყველა ასპექტის მისაღწევად. ქალიშვილებს ჩამოერთვათ მრავალი პრივილეგია, მათ შორის უფლებები, განათლება, ჯანდაცვა, მშობლების საკუთრების უფლებები, სოციალური მდგომარეობა, გარდაცვლილი მშობლების ბოლო რიტუალები და მიაჩნდათ, რომ ეს სხვის საკუთრებად და ვალდებულებებად ითვლებოდა. გასულ საუკუნეში მოხდა ნეპალში ქალთა როლისა და სტატუსის მკვეთრი პოზიტიური ცვლილება, რამაც შეასუსტა გენდერული უთანასწორობის ბარიერი. მიუხედავად იმისა, რომ 1990 წლის კონსტიტუციით გარანტირებულია ფუნდამენტური უფლებები ყველა მოქალაქისათვის ეთნიკური, კასტური, რელიგიური და სქესობრივი ნიშნით დისკრიმინაციის გარეშე, საზოგადოების მოდერნიზებამ და მოსახლეობის განათლების მიღებამ მნიშვნელოვანი როლი ითამაშა გენდერული თანასწორობის განვითარებისათვის. ქალთა როლები შეიცვალა სხვადასხვა გზით თანამედროვე ნეპალის საზოგადოებაში. კონფლიქტის შემდგომი გარდამავალი კონტექსტის მიუხედავად, დღეს ნეპალი არა მხოლოდ სწრაფად მიდის ეკონომიკური განვითარებისკენ, არამედ ის თავს აღწევს სიღარიბეს და შიმშილს. პროგრესირებს ისეთ საკითხებში, როგორებიცაა საყოველთაო დაწყებითი განათლება, ბავშვთა სიკვდილიანობასთან ბრძოლა, დედების ჯანმრთელობა და ქალთა გაძლიერება. ქალთა წარმომადგენლობა დამფუძნებელ კრებაში მკვეთრად გაიზარდა 29% -მდე 2013 წლის ნოემბრის არჩევნებში, 2.9% იყო 1991 წელს (მაშინდელ პარლამენტში). ქალები ახლა იკავებენ ხელმძღვანელობის როლებს და მონაწილეობენ გადაწყვეტილებების მიღებაში ყველა დონეზე. გაიზარდა მთავრობის ჩართულობა გენდერული თანასწორობის ვალდებულებების გაზრდის, მონიტორინგის გაზრდისა და გენდერული თანასწორობის ნორმატიულ და ოპერატიულ ასპექტებში ქალთა გაძლიერებისა და განმტკიცების მიზნით. დღეს ნეპალელი ქალები ეწინააღმდეგებიან კულტურულ ტრადიციებს და ხდებიან საზოგადოების ლიდერები, გარემოს დამცველები პოლიტიკოსები და ბიზნესის მფლობელები. 2015 წლის ოქტომბერში ნეპალმა აირჩია პირველი ქალი პრეზიდენტი, ბიდჰია დევი ბჰანდარი. ნეპალის სხვა ცნობილ ქალთა რიცხვში შედის CNN– ის წლის გმირის გამარჯვებული ანურადა კოირალა, პუშპა ბასნეტი. სპორტსმენები მირა რაი, ფუპუ ლამუ ხათრი და პირველი ქალი სამართალმცოდნე სუსლილა ქარკი.
მართალია, თანამედროვე ნეპალის საზოგადოებაში ქალთა როლებმა და სტატუსმა მასიური ტრანსფორმაცია განიცადა და მათი უფლებები კონსტიტუციით იქნა უზრუნველყოფილი, მაგრამ კანონების აღსრულება რამდენიმე დიდ ქალაქს გარეთ არასასიამოვნოა. იმ ფაქტის გათვალისწინებით, რომ ნეპალის საზოგადოება მნიშვნელოვნად გამომდინარეობს ინდუისტური რწმენის სისტემისგან, საზოგადოება არ იღებს თანაბარ როლს, სტატუსს და ქალთა უფლებებს. . ამ საკითხს ემატება მკაცრი, მთიანი ტოპოგრაფია. ამ შორეულ ადგილებში გენდერული უთანასწორობა კვლავ არსებობს, ქალები აკონტროლებენ შეზღუდულად ან ამბობენ, რომ ქალები იზღუდებიან საოჯახო სამუშაოებით, აკლდებიან განათლებას, დისკრიმინაციას იტანენ კასტის საფუძველზე და თითქმის არ აქვთ ჯანდაცვის ხელმისაწვდომობა. არსებული კანონები არაადეკვატურია სექსუალური დანაშაულის მოსაგვარებლად და ნეპალს არ აქვს კანონი სექსუალური შევიწროების გადასაჭრელად. ეს არის ასევე მიზეზი, რომ ნეპალელი ქალები ხშირად ექვემდებარებიან გაუპატიურებას და შინაურ ძალადობას, ხოლო ახალგაზრდა ქალები რისკავენ საკუთარ სიცოცხლეს და ტრეფიკინგის მსხვერპლნი ხდებიან ინდოეთის ბორდლებში. ასევე, არსებობს მრავალი ცრურწმენა და ტაბუ, რომლებიც დაკავშირებულია კასტასთან და მენსტრუაციასთან, რაც იწვევს ქალთა დისკრიმინაციას. ამ შემთხვევებში მათ არ აქვთ უფლება შეეხონ სასმელ წყალს, უნდა იცხოვრონ განმარტოებულად, სახლიდან შორს, ვერ ასრულებენ / ესწრებიან რელიგიურ საქმიანობას.
ბავშვთა ქორწინება
მსოფლიოში 700 მილიონზე მეტი ქალი და გოგონა დაქორწინდა 18 წლამდე. აშკარაა განსხვავება მამაკაცებსა და ქალებს შორის, მხოლოდ 156 ბიჭია დაქორწინებული 15–18 წლამდე, 720 მილიონი გოგონასგან. ნეპალი შედის ტოპ 10 ქვეყანას შორის, სადაც ბავშვთა ქორწინება ყველაზე მაღალია.
სქოლიო
კატეგორია:ქალთა უფლებები ქვეყნის მიხედვით კატეგორია:ნეპალი კატეგორია:ქალები ქვეყნების მიხედვით
აზერბაიჯანის სახელმწიფო ნაკრძალები
აზერბაიჯანის სახელმწიფო ნაკრძალები — მიეკუთვნება აზერბაიჯანის სახელმწოფო ნაკრძალები, რომელიც მიზნად ისახავენ შეინარჩუნონ ფაუნა, ფლორა და მათი ეკოსისტემები.
სახელმწიფო ნაკრძალები ატარებენ სამთავრობო დაწესებულების სტატუს, რომელიც მიზნად ისახავს გარემოს დაცვისა და სამეცნიერო კვლევებს. ისინი განსაკუთრებით განკუთვნილია ტიპური და იშვიათი ბუნებრივი კომპლექსების დაცვისთვის, ასევე ბუნებრივი პროცესების და მოვლენების შესწავლისათვის. სახელმწიფო ნაკრძალების მიწების გამოყენება, ისევე, როგორც ცხოველთა და მცენარეთა, რომლებიც გავრცელებულია ამ საზღვრების ფარგლებში, სამრეწველო მიზნებისათვის აკრძალულია კანონით. საქმიანობა ამ სექტორში რეგულირდება აზერბაიჯანის გარემოს დაცვისა და ბუნებრივი რესურსების სამინისტროს მიერ.
აზერბაიჯანის სახელმწიფო ნაკრძალების ფარგლებში მოქცეულია აზერბაიჯანის ტერიტორიის 2,5%.
სახელმწიფო ნაკრძალები
აზერბაიჯანში არსებობს 15 სახელმწიფო ბუნებრივი პარკი, რომ შეინარჩუნოს და დაიცვას ფაუნა, ფლორა და მათი ეკოსისტემა. იხილეთ ქვემოთ სიაში:
thumb|230px|ტყე კასპიის ზღვის მახლობლად
ბასუთჩაის ნაკრძალი
ბასუთჩაის სახელმწიფო ნაკრძალი დაარსდა 1.07 კმ²-ს ფართობზე 1974 წელს და მისი მიზანი იშვიათი აღმოსავლური ჭადრის დაცვა და შენარჩუნება იყო. ნაკრძალი მოიცავს ფართობს ბასუთჩაის გარშემო, მცირე კავკასიონის სამხრეთ-აღმოსავლეთ ნაწილში.
ბასუთჩაის ნაკრძალი მდებარეობს თვითგამოცხადებული მთიანი ყარაბაღის რესპუბლიკის ტერიტორიაზე. ამ ტერიტორიაზე ამჟამად ნაკრძალის სტატუსი მოშლილია.
ელდარის ფიჭვის სახელმწიფო ნაკრძალი
ელდარის ფიჭვის სახელმწიფო ნაკრძალი შეიქმნა 16.86 კმ² ფართობზე სამუხის ადმინისტრაციულ რეგიონში, აზერბაიჯანის რესპუბლიკის პრეზიდენტის განკარგულებით 2004 წლის 16 დეკემბერს. მისი მიზანი იშვიათი ენდემური ელდარის ფიჭვის დაცვა და შენარჩუნება იყო.
1967 წელს ნაკრძალი (ფართობით 3,92 კმ²) გადაკეთდა გოიგოლის ეროვნული პარკის ფილიალად.
გარაიაზის ნაკრძალი
გარაიაზის სახელმწიფო ნაკრძალი დაარსდა 1978 წელს 48,55 კმ²-ს ფართობზე, მისი მიზანი მტკვრის სანაპიროს გასწვრივ მდებარე ტუგაის ტყეების შენარჩუნება და აღდგენა იყო.
2003 წლის 2 ივნისს, გარაიაზის ნაკრძალის ფართობი გაფართოვდა 48.03 კმ²-მდე და შეადგენს 96.58 კმ²-ს.
ყიზილაღაჯის ნაკრძალი
ყიზილაღაჯის სახელმწიფო ნაკრძალი დაარსდა 1929 წელს 884 კმ²-ს ფართობზე, კასპიის ზღვის სამხრეთ-დასავლეთით სანაპიროს დაცვის მიზნით. მისი მიზანი აქ მობინადრე ფრინველების დაცვა იყო. ნაკრძალი ფართობით უდიდესია აზერბაიჯანში.
ნაკრძალი შევიდა იუნესკოს რამსარის კონვენციის "საერთაშორისო მნიშვნელობის ჭაობიანი ადგილები, სადაც ბინადრობენ ფრინველები"-ს სიაში. ყველაზე მეტი სახეობის ფრინველი, რომელიც შესულია აზერბაიჯანის წითელ წიგნში, გვხვდება ნაკრძალში და მის მიმდებარე ტერიტორიაზე. ნაკრძალის წყლის აუზებში არსებობს 54 სახეობის თევზი.
გობუსტანის სახელმწიფო ნაკრძალი
220px|thumb|[[გობუსტანის სახელმწიფო ნაკრძალი|გობუსტანი არის დედამიწის ყველაზე უჩვეულო ადგილი.]]
გობუსტანის სახელმწიფო ნაკრძალი დაარსდა 1966 წელს, როდესაც ეს რეგიონი გამოცხადდა, როგორც ეროვნული ისტორიული ძეგლი და აზერბაიჯანის მცდელობა შეინარჩუნოს ფიგურები, ტალახის ვულკანები და გაზის ქვები ამ რეგიონში. გობუსტანის სახელმწიფო ნაკრძალი არის ძალიან მდიდარი არქეოლოგიური ძეგლებით, სადაც არსებობს 600.000-ზე მეტი ქვის ფერწერა, რომელიც ასახავს პრიმიტიული ადამიანებს, ცხოველებს, საბრძოლო საშუალებებს, სარიტუალო ცეკვებს, მეომრებს შუბებით ხელში, აქლემის ქარავნებს, მზის და ვარსკვლავების სურათებს, რომლებიც საშუალოდ დათარიღებულია 5,000-20,000 წლით.
ილისუს ნაკრძალი
ილისუს სახელმწიფო ნაკრძალი დაარსდა 1987 წელს 93 კმ²-ს ფართობზე. მისი მიზანი კავკასიონის სამხრეთი ფერდობების ბუნებრივი კომპლექსის დაცვა იყო.
ილისუს სახელმწიფო ნაკრძალის ტერიტორია გაფართოვდა 173.816 კმ²-მდე, 2003 წლის მარტში.
ისმაილის ნაკრძალი
ისმაილის სახელმწიფო ნაკრძალი დაარსდა 1981 წელს 57,78 კმ²-ს ფართობზე, რომ შეინარჩუნოს და დაიცვას ბუნებრივი კომპლექსები, რომელიც მდებარეობს კავკასიონის ჩრდილოეთი ნაწილის სამხრეთ ფერდობზე.
ნაკრძალის ფართობი 109.6 კმ²-ით გაფართოვდა და მიიყვანეს 167 კმ²-მდე 2003 წლის ივნისში.
პირგულუს ნაკრძალი
პირგულუს სახელმწიფო ნაკრძალი დაარსდა 1968 წელს 15,21 კმ²-ს ფართობზე მთის ტყეების, სხვადასხვა სახის ბალახის, ნაყოფიერი ნიადაგის დასაცავად, ასევე ტყეების გაფართოებისთვის და ჰაერის დაბინძურების თავიდან ასაცილებლად, რომელსაც აქვს უარყოფითი ზეგავლენა კლიმატზე.
2003 წელს პირგულუს სახელმწიფო ნაკრძალი გაფართოვდა 27,53 კმ²-ით და მიაღწია 42,74 კმ²-ს.
შაჰბუზის ნაკრძალი
შაჰბუზის სახელმწიფო ნაკრძალი შეიქმნა 2003 წლის 16 ივნისს აზერბაიჯანის პრეზიდენტის განკარგულებით 31.39 კმ²-ს ფართობზე, ნახიჭევანში (აზერბაიჯანის ავტონომიური რესპუბლიკა) შაჰბუზის ადმინისტრაციულ ოლქში.
იგი დაარსდა იშვიათი და გადაშენების პირას მყოფი მცენარეების და ცხოველების დაცვის მიზნით.
შირვანის ნაკრძალი
შირვანის სახელმწიფო ნაკრძალი დაარსდა 1969 წელს 177,45 კმ²-ს ფართობზე, როგორც ბენდოვანის სახელმწიფო ნაკრძალის ნაწილი, წყლის ფრინველების რაოდენობის გაზრდის მიზნით. 1982 წელს ნაკრძალის ფართობი გაფართოვდა 258 კმ²-მდე. წყლის რეზერვების ანგარიშზეა 35,000 მ ფართობი.
თურიანჩაის ნაკრძალი
თურიანჩაის სახელმწიფო ნაკრძალი დაარსდა 1958 წელს 126.3 კმ²-ს ფართობზე, რომლის მთავარი მიზანი იყო ბოზდაღის არიდული ტყის კომპლექსების დაცვა და აღდგენა, ასევე მთიან ფერდობებზე ეროზიული პროცესების პრევენცია.
2003 წლის იანვარში ნაკრძალის ფართობი გაფართოვდა 225 კმ²-მდე.
გარაგელის ნაკრძალი
გარაგელის სახელმწიფო ნაკრძალი დაარსდა 1987 წელს 2.4 კმ²-ს ფართობზე, მიზანი იყო მყინვარული წარმოშობის ტბის იშვიათი ეკოლოგიური სისტემის და წყლის აუზის მიმდებარედ მყოფ ბუნებრივი კომპლექსების დაცვა. ტბა ძირითადად იკვებება წვიმის და წყაროს წყალით. ნაკრძალის ფლორა მოიცავს მცენარეთა 278 რასებს, 68 ჯიშს და 100-ზე მეტ სახეობას. კალმახი ტბაში 1967 წელს მოიყვანეს.
ზაქათალის ნაკრძალი
ზაქათალის სახელმწიფო ნაკრძალი დაარსდა 252 კმ²-ს ფართობზე, ზაქათალას და ბელაქანის რაიონის ტერიტორიებზე, კავკასიონის სამხრეთ ფერდობების ცენტრალურ ნაწილში, აზერბაიჯანში.
ნაკრძალის ტერიტორია რამდენიმეჯერ შეიცვალა და თანდათან მიაღწია 238 კმ²-ს.
გაფართოება
აზერბაიჯანმა მიიღო მკაცრი ზომები, ქვეყნის ეკოლოგიის გასაუმჯობესად, შეიქმნა 10-ზე მეტი ახალი ნაკრძალი, რომ დაიცვას და შეინარჩუნოს ბუნება. ქვემოთ ჩამოთვლილია გაფართოებული ნაკრძალები მოცემული გაფართოებული ფართით:
მომავალი გაფართოება
დადასტურდა, რომ ზაქათალის ნაკრძალი იქნება გაფართოებული 2007 წელს, ჯერჯერობით ეს არის მხოლოდ ერთადერთი ნაკრძალი, რომელიც გაფართოვდა 2007 წელს.
სქოლიო
კატეგორია:აზერბაიჯანის დაცული ტერიტორიები
ანა უშენინა
ანა უშენინა (Анна Юріївна Ушеніна; დ. 30 აგვისტო, 1985, ხარკივი, უკრაინის სსრ, სსრკ) — უკრაინელი მოჭადრაკე.
ანა უშენინა ქალთა შორის მე-14 მსოფლიოს ჩემპიონი 2012 წელს გახდა და ერთი წელი ფლობდა ტიტულს. არის დიდოსტატი, ქალთა (2003) და კაცთა (2012). ნაკრებთან ერთად კი, როგორც სათადარიგო მოთამაშემ, 2006 წლის ტურინის ოლიმპიადა მოიგო, 2013-ში კი ევროპის და მსოფლიოს გუნდური ოქრო.